﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net RUGACIUNE DE MULȚUMIRE Doamne, Iisuse Hristoase, Dumnezeul nostru, Dumnezeule a toată milostivirea și îndurarea, Care ai nemăsurată milă, nespusă și neajunsă iubire de oameni, căzând acum către a Ta slavă, cu frică și cu cutremur, aduc Ție mulțumire pentru binefacerile de care m-ai învrednicit pe mine, nevrednicul robul Tău Te slăvesc, Te laud și Te cânt ca pe un Domn, Stăpân și Făcător de bine Și iarăși căzând înaintea Ta, Îți mulțumesc și cu smerenie mă rog nemăsuratei și negrăitei Tale milostiviri ca și de acum înainte să-mi dăruiești faceri de bine, ca să sporesc în dragostea de Tine și de aproapele meu Izbăvește-mă de tot răul și necazul Dăruiește-mi liniște Și mă învrednicește ca în toate zilele vieții mele totdeauna mulțumire să-Ți aduc și să grăiesc și să cânt cele preabune Tatălui și Fiului și Sfântului Duh, acum și pururea și în vecii vecilor Amin PROGRAMUL LITURGIC: 26 FEBRUARIE - 4 MARTIE Miercuri 28 februarie: LITURGHIA DARURILOR MAI ÎNAINTE SFIN TITE 6 30 PM Vineri 2 martie: LITURGHIA DARURILOR MAI ÎNAINTE SFINT ITE 6 30 PM Sâmbata 3 martie: UTRENIE, SFÂNTA LITURGHIE SI PARASTAS 8 30 AM VECERNIE SI PARACLISUL MAICII DOMNULUI 6 30 PM Duminica 4 martie: DUMINICA SF GRIGORIE PALAMA UTRENIE SI SFÂNTA LITURGHIE Preot Paroh: Marius Daniel Dumitrescu 917 592 2571 – mobil 8 30 AM EVANGHELIA DIN DUMINICA ORTODOXIEI n vremea aceea a vrut Iisus să plece în Galileea şi a găsit pe Filip Şi i-a zis Iisus: Urmează-Mi! Iar Filip era din Betsaida, din cetatea lui Andrei şi a lui Petru Filip a găsit pe Natanael şi i-a zis: Am aflat pe Acela despre Care au scris Moise în Lege şi prorocii, pe Iisus, fiul lui Iosif din Nazaret Şi i-a zis Natanael: Din Nazaret poate fi ceva bun? Filip i-a zis: Vino şi vezi Iisus a văzut pe Natanael venind către El şi a zis despre el: Iată, cu adevărat, israelit în care nu este vicleşug Natanael I-a spus: De unde mă cunoşti? A răspuns Iisus şi i-a zis: Mai înainte ca Filip să te cheme, te- am văzut când erai sub smochin Răspuns-a Natanael: Rabbi, Tu eşti Fiul lui Dumnezeu, Tu eşti Împăratul lui Israel! Iar Iisus i-a zis: Pentru că ţi-am spus că te-am văzut sub smochin, crezi? Mai mari decât acestea vei vedea Şi a grăit: Adevărat, adevărat zic vouă, că de acum veţi vedea cerul deschizându-se şi pe îngerii lui Dumnezeu suindu-se şi coborându-se peste Fiul Omului (Ioan 1, 43 - 51) Cuvântul IPS Mitropolit Nicolae la Duminica Ortodoxiei 2018 Prima Duminică a Postului Sf Paşti este dedicată biruinţei credinţei ortodoxe asupra ereziilor Părinţii ce s-au reunit în Sinoadele Ecumenice din secolele IV-VIII au statornicit dreapta învăţătură despre dumnezeirea Fiului şi a Sfântului Duh, precum şi despre adevărata cinstire ce se cuvine icoanelor După mai bine de o sută de ani de controverse și de lupte împotriva sfintelor icoane provocate de unii împărați bizantini, cultul sfintelor icoane, al sfintei cruci și al sfintelor moaște a fost restabilit de Sinodul al VII-lea Ecumenic de la Niceea din anul 787, iar apoi de Sinodul de la Constantinopol din anul 843 Acest Sinod a hotărât ca în prima duminică din Postul Sf Paști să se sărbătorească biruința Ortodoxiei asupra tuturor ereziilor și ca această duminică să poarte numele de Duminica Ortodoxiei Duminica Ortodoxiei aminteşte lupta şi biruinţa împotriva ereticilor, biruinţă sintetizată în restabilirea cultului icoanelor Icoana este o fereastră spre Absolut ce ne descoperă lumea transfigurată, lumea celor care se împărtăşesc de harul dumnezeiesc şi ne dezvăluie această transfigurare, adică sfinţenia Reprezentarea în icoane a Mântuitorului și a sfinţilor este justificată de Întruparea Cuvântului lui Dumnezeu: „Şi Cuvântul S-a făcut trup şi S-a sălăşluit între noi şi am văzut slava Lui, slavă ca a Unuia Născut din Tatăl, plin de har şi de adevăr ” (Ioan 1, 14) Potrivit mărturiei Sf Evanghelii, Dumnezeu cel Nevăzut S-a făcut văzut prin Fiul Său, Care s-a făcut om, luând așadar chip de om Iar dacă Fiul Cel ce S-a făcut om este chipul sau icoana văzută a Tatălui ceresc (cf Coloseni 1, 15), atunci chipul văzut al Fiului poate fi pictat în icoană Astfel, în icoana lui Hristos vedem pe Dumnezeu – Omul, pe Fiul lui Dumnezeu Întrupat În acest sens icoana are ca temei Întruparea Fiului lui Dumnezeu după al cărui chip a fost făcut primul om (cf Facere 1, 26) Părinții Bisericii ne-au învățat că prin cinstirea icoanei, noi nu ne închinăm materiei, ci persoanei pe care ea o înfățișează Părinții spun că cinstea adusă icoanei trece la cel zugrăvit pe ea (Sf Vasile cel Mare, Despre Sf Duh), că pictura tăcută grăiește de pe ziduri, mult bine făcând (Sf Grigorie de Nyssa), iar noi creștinii, sărutând cu buzele trupești chipul lui Hristos, al apostolului sau mucenicului, cu sufletul și cu gândul nostru sărutăm pe Hristos și pe sfinții Lui (Leonte de Neapole) Dar icoana se fundamentează nu numai pe Întruparea Fiului lui Dumnezeu, ci şi pe Învierea Lui Fără Învierea lui Hristos, icoana nu ar fi o reprezentare a vieţii transfigurate, ci numai un tablou comemorativ Ceea ce înseamnă că icoana ni-L aduce pe Dumnezeu printre noi, dar ne şi ridică la înţelegerea vieţii noastre ca participare la viaţa lui Dumnezeu Aceasta este viaţa creştină ce ne-o descoperă icoana, anume omul restaurat ca şi chip al lui Dumnezeu, omul ce tinde spre sfinţenie adică spre strălucirea chipului lui Dumnezeu pe faţa lui În icoana unui sfânt este zugrăvit trupul său înduhovnicit care devine nestricăcios asemeni trupului slăvit al lui Hristos, deoarece trupul sfântului participă în arvună la starea trupului duhovnicesc pe care îl va primi omul la învierea cea de obște Sf Apostol Pavel spune în Epistola întâi către Corinteni: ”Se seamănă trupul întru stricăciune, înviază întru nestricăciune Se seamănă întru necinste, înviază întru slavă; se seamănă întru slăbiciune, înviază întru putere; se seamănă trup firesc, înviază trup duhovnicesc Și după cum am purtat chipul celui pământesc, să purtăm și chipul celui ceresc Căci trebuie ca acest trup stricăcios să se îmbrace în nestricăciune și acest trup muritor să se îmbrace în nemurire ” (1 Cor 15, 42-44, 49, 53) Așadar icoana ne prezintă istoria vieții sfântului și arvuna vieții sale din Împărăția cerurilor Icoana prezintă chipul omului în care locuiește harul lui Dumnezeu sfințind omul întreg, trup și suflet În acest sens, icoanele sfinților ne arată că dobândirea sfințeniei este posibilă în orice timp și în orice loc, dacă omul iubește pe Dumnezeu și caută sfințenia Lui Sărbătoarea Duminicii Ortodoxiei este un prilej extraordinar să mărturisim aceste adevăruri ale credinței ortodoxe Să vorbim despre icoană și despre sfințenie, despre pregustarea bucuriei din Împărăția lui Dumnezeu Singură Ortodoxia a păstrat icoana cu semnificațiile ei profunde Singură Ortodoxia mai are acest semn al veșniciei în biserici și în casele credincioșilor La sfârșitul slujbei Vecerniei din Duminica Ortodoxiei se face o procesiune cu sfintele icoane și vom spune cu tărie: "Aceasta este credința apostolilor, aceasta este credința părinților, aceasta este credința ortodocșilor, aceasta este credința care susține universul!" Această mărturisire trebuie să depășească zidurile bisericilor ortodoxe și să se audă în întreaga lume Lumea noastră are nevoie să audă mărturisirea credinței ortodoxe, adică a credinței creștine adevărate Căci descoperim în lumea noastră rânduieli care, în numele libertății, sunt în totală contradicție cu învățătura creștină Și, surprinzător pentru istoria creștinismului, unii din cei ce ar trebui să apere și să proclame învățătura creștină se lasă duși de această mare ispită a lumii numită de unii post-modernă Aflăm că în numele toleranței încălcăm principiile creștine și acceptăm ca normalitate, numită de unii alteritate, ceea ce a reprezentat pentru creștinii celor două milenii păcat și neputință omenească Neînțelegând că vremurile se succed, dar credința rămâne neschimbată Dacă ne mărturisim ortodocși, adică păstrători ai credinței adevărate, ai credinței apostolilor, trebuie să aflăm calea să aducem la lumină mărturisirea credinței noastre Care este oare această cale? Cum putem răspunde provocărilor lumii noastre, acelea ale tehnologiei, vitezei, comunicațiilor prin internet aducătoare de multe ori de false informații? Cum putem răspunde ispitei lumii noastre care promovează cu insistență materialul în defavoarea spiritualului? Cum putem face ca aceste frumoase cuvinte despre sfințenie și veșnicie să nu rămână vorbe goale? Cred că trebuie să ne amintim că Ortodoxie înseamnă dreaptă credință, dar și dreaptă cinstire a lui Dumnezeu Ortodoxia înseamnă a crede drept, nu în ceva, ci în Cineva, în Hristos ca Dumnezeul cel adevărat revelat lumii; şi înseamnă dreaptă cinstire nu a unui lucru abstract, ci a lui Dumnezeu Celui în Treime: Tatăl, Fiul şi Duhul Sfânt Ori această dreaptă cinstire se descoperă în rugăciune Rugăciunea este glasul omului care îl caută pe Dumnezeu Rugăciunea este dăruire către Dumnezeu, acest fapt fiind evident în rugăciunea comunitară ce culminează în Sf Liturghie În Sf Liturghie ne aducem pe noi înşine şi-L cerem pe Hristos care ne poate schimba firea după chipul Lui, chipul cel adevărat al lui Dumnezeu Prin rugăciune şi prin împărtăşirea cu Trupul şi Sângele Domnului, fiinţa noastră cea dezbinată primeşte puterea de a se recompune şi a se pacifica În rugăciune, mintea se uneşte cu inima şi întreaga făptură îşi regăseşte unitatea dintru începuturi cu Dumnezeu şi cu lumea Semnul dreptei noastre cinstiri trebuie să fie în primul rând rugăciunea Rugăciunea pe care o împlinim acasă împreună cu familia poate fi exemplul cel mai potrivit pentru copiii noștri în a nu-și părăsi credința ortodoxă Rugăciunea împreunată cu postul poate fi școala duhovnicească a familiei noastre unde copiii vor primi educația creștină potrivită Rugăciunea în Biserică pentru cei apropiați și pentru toți semenii întărește și sporește rugăciunea de acasă Și prin rugăciunea noastră sporită, cea de acasă și cea din Biserică, putem afla calea mărturisirii credinței adevărate către lumea în care trăim Sfinții reprezentați în icoane au fost cu toții rugători Dacă suntem creștini ortodocși cinstitori ai sfintelor icoane trebuie să ne arătăm oameni de rugăciune, oameni care îl iubesc pe Dumnezeu și caută sfințenia Nu poate fi îndemn mai potrivit în această zi de prăznuire a Duminicii Ortodoxiei decât acesta la rugăciune pentru sfințenie Și lumea va primi mărturia noastră și va redescoperi credința creștină adevărată, credința ortodoxă † Mitropolit Nicolae